b'\n_START_ARTICLE_\nVoronjos urvas\n_START_PARAGRAPH_\nVoronjos arba Kruberio-Voronjos urvas (rus. \xd0\x9a\xd1\x80\xd1\x83\xd0\xb1\xd0\xb5\xd1\x80\xd0\xb0-\xd0\x92\xd0\xbe\xd1\x80\xd0\xbe\xd0\xbd\xd1\x8c\xd1\x8f) giliausias \xc5\xbeem\xc4\x97je \xc5\xbeinomas urvas, esantis Abchazijoje po Gagros kalnag\xc5\xabbriu. Urvo gylis - 2191 m (2012 m. pr. duomenimis). Iki 1983 m. Voronja urvas buvo \xc5\xbeinomas Sibirskajos vardu.\n_START_SECTION_\nUrvo gyliai\n_START_PARAGRAPH_\n2001 m. bendra rus\xc5\xb3-ukrainie\xc4\x8di\xc5\xb3 komanda pasiek\xc4\x97 tuomet did\xc5\xbeiausi\xc4\x85 \xc5\xa1io urvo gyl\xc4\xaf - 1710 metr\xc5\xb3. 2004 m. urvo gylis buvo padidinamas kiekvienos i\xc5\xa1 trij\xc5\xb3 ekspedicij\xc5\xb3 metu. Tame urve Ukrainos komanda kirto -2000 m \xc5\xbeym\xc4\x99 pirm\xc4\x85 kart\xc4\x85 speleologijos istorijoje. 2005 m. spal\xc4\xaf nauja nei\xc5\xa1tirta dalis buvo surasta CAVEX komandos, ir urvas tapo dar gilesnis. \xc5\xa0i ekspedicija patvirtino urvo gyl\xc4\xaf , kuris tapo -2140 m (\xc2\xb19 m gylio). \xc4\xae\xc4\x97jimas \xc4\xaf urv\xc4\x85 yra taip pat prieinamas nuo dviej\xc5\xb3 kit\xc5\xb3 Arabikos kaln\xc5\xb3 urvo sistemos \xc4\xaf\xc4\x97jim\xc5\xb3: Kuiby\xc5\xa1evo urvas ir Henrich bedugn\xc4\x97, i\xc5\xa1d\xc4\x97styta \xc5\xbeemiau kalno nuo\xc5\xbeulnumo. \xc4\xae\xc4\x97jimas \xc4\xaf dar kit\xc4\x85 sistemos urv\xc4\x85 \xe2\x80\x93 Ber\xc4\x8dilskajos, esant\xc4\xaf 100 m auk\xc5\xa1\xc4\x8diau, negu Voronjos urvas. Manoma, kad ateityje bus surastas \xc5\xa1i\xc5\xb3 trij\xc5\xb3 urv\xc5\xb3 susijungimas, tad bendras gylis pasieks \xe2\x80\x932240 metr\xc5\xb3.'